Martina Bacigalupo

Martina Bacigalupo (Genova, 1978) fotokazetari italiarra da. 

Burundin erbesteratu zen hamar urtez, eta lotsaz atera zizkien argazkiak Aintzira Handietako gerren eta pobreziaren ondorioei.

2018az geroztik, Parisen bizi da, eta bertan lan egiten du nagusiki. XXI eta 6Mois aldizkarietako argazki-burua da, eta Vu agentziako kidea da.

 Biografia 
Martina Bacigalupo Genoan jaio zen, 1978an, haren ama Quattrocentoko koadro-zaharberritzaile zen, eta aita hematologoa. Argazkilaritza London College of Printing-en (Ingalaterra) ikasi zuen, eta, gero, Giorgia Fioro argazkilariaren laguntzaile gisa aritu zen, Parisen. 

2007an, hiru hilabete eman zituen Burundin, Nazio Batuen argazkilari gisa bolondres. Hamar urtez Bujumburan bizi izan zen, Aintzira Handien eskualdean fotokazetari-lanean. Gobernuz kanpoko nazioarteko hainbat erakunderekin lan egin zuen, hala nola, Human Rights Watch, Handicap International eta Care. Amaetxetik ateratzean fistula duten emakumeen, homosexual jazarrien, Afrika ekialdeko errefuxiatuen argazkiak atera zituen, Kongoko Errepublika Demokratikoan eta Kenyan.

2010eko apirilean egin zuen bat Vu agentziarekin, eta, irailean, Visa pour l’image festibaleko emakume fotokazetariaren Canon saria irabazi zuen. Hurrengo urtean, Mon nom est Filda Adoch erakutsi zuen bertan: Filda 53 urteko emakume ugandarraren erretratua, zuri-beltzean. Lau eskutara egindako lanaren emaitza izan zen erakusketa, Filda Adoch-ek berak idatzi baitzituen argazki-oinak.

2012an, sorkuntzari laguntzeko FNAC beka irabazi zuen, eta Vietnamera abiatu zen haurdunaldian edo erditzean jasandako arreta faltak eragindako sortzetiko malformazioak zituzten haurrei argazkiak ateratzeko.

2013an Gulu Real Art Studio argitaratu zuen Steidl Verlag argitaletxean, Uganda iparraldean dagoen Guluko argazkilaritza estudio zaharrenaren zaborretan aurkitutako erretratuak biltzen dituen liburua. Nortasun-agirirako argazkiak ateratzeko, argazkilariak argazki analogikoak hartzen zituen, kurrika zulatzaile batekin burua moztu eta gainerakoa botatzen zuen. Hori da Martina Bacigalupok bere liburuan erabili zuen materia. Seriea New Yorkeko Walther Collection Project Space-en (2013), Paris Photo-n, Unseen Fair-en eta Arlesko 2014ko Topaketetan erakutsi zuen, baita 2016ko Milango  Triennalen ere.

2018an, XXI eta 6Mois aldizkarietako argazki-buru bihurtu zen. 

Haren argazkiak nazioarteko aldizkari eta egunkari askotan argitaratu dira, besteak beste, The Sunday Times, M, le magazine du Monde, Internazionale, Elle, Esquire eta Jeune Afrique aldizkarietan.

 Sariak 
 2010: Visa pour l’image festibaleko emakume fotokazetariaren Canon saria
 2012: Sorkuntzari laguntzeko FNAC beka, Les enfants du Plateau gairengatik

 Erakusketa nagusiak 
 2010: Je m’appelle Filda Adoch, Visa pour l’image jaialdia, Perpinia
 2012: Être femme dans les pays du sud, Galerie photo Fnac Ternes, Paris
 2013: Gulu Real Art Studio, The Walther Collection Project Space, New York
 2015: Regard de femme, De Diane Arbus à Letizia Battaglia, La Passion et le courage, Venezia

 Argitalpenak 
 Gulu Real Art Studio, Steidl / The Walther Collection (2013) 
 Fiore del Mio Pericolo, Maschietto Editore (2009)
 Erreferentziak 

 Ikus, gainera 

 Gerra
 Kazetaritza
 Fotokazetaria

 Kanpo estekak 

Kategoria:Genoarrak
Kategoria:Emakume fotokazetariak
Kategoria:Italiako argazkilariak
Kategoria:Fotokazetariak